Freikollen

Freikollen er et fjell i Kristiansund kommune, Møre og Romsdal. Det er med sine 629 moh det høyeste fjellet i kommunen, og ligger plassert på øya Frei. Nærliggende topper er Lågfjellet (488 moh), Snipå (455 moh), Møstabjønn (331 moh). Det er god utsikt over Kristiansund og ytre deler av Nordmøre fra toppen.

 Friluftsliv 
Freikollen er et mye brukt turmål, og det er konkurranse om å ha flest bestigninger årlig. De som har 25 bestigninger eller mer notert i besøksprotokollen får diplom fra Kristiansund og Nordmøre Turistforening. Besøksboken ligger ved hovedvarden på toppen. Det årlige besøket ligger rundt 20.000.

Det er en egen varde for barn på toppen, denne står syd for den store. Her er det egen besøksbok for barn i alderen 0-12 år. Barna må bestige toppen like mange ganger som de fyller år for å få diplom. Et barn på ett år må bestige toppen en gang, to år – to ganger ...

I 2009 ble det for første gang arrangert motbakkeløp til toppen av fjellet, Freikollen Opp. 

 Se også 
Freikollen Opp

 Referanser 
Kristiansund og Nordmøre Turistforening Bokkasse for barn på Freikollen 

Eksterne lenker


Kategori:Frei
Kategori:Fjell i Kristiansund kommune
Kategori:Fjell under 1000 meter